Rikunarita-ORG/Wikinium huggingface dataset:
# 1632

|  |
| --- |
| **Roky:** 1627 1628 1629 1630 1631 – **1632** – 1633 1634 1635 1636 1637 |
| **Desaťročia:** 20. roky – **30. roky 17. storočia** – 40. roky |
| **Storočia:** 16. storočie – **17. storočie** – 18. storočie |
| **Slovensko:**
1627
1628
1629
1630
1631 –
**1632** –
1633
1634
1635
1636
1637

---

**Rok 1632 v oblastiach:Kultúra*
Hudba –
Umenie –
Literatúra
*Iné oblasti*
Veda

---

**Zoznam vládcov:**
Predstavitelia štátov –
Vedúce osobnosti |

## Udalosti

* Dávid Fröhlich vydal v Levoči astronomické dielo *Anatome revolutionis mundanae* (Náčrt pohybu sveta)

## Narodenia

* 8. január – Samuel Freiherr von Pufendorf, nemecký právnik a historik († 1694)
* 6. apríl – Mária Leopoldína Tirolská, cisárovná, česká a uhorská kráľovná ako manželka Ferdinanda III. († 1649)
* 3. júl – Tielman van Gameren, holandský architekt a konštruktér pôsobiaci v Poľsku († 1706)
* 5. júl – Izák Caban, slovenský filozof, predstaviteľ Prešovskej školy († 1707)
* 2. august – Kaspar von Stieler, nemecký učenec, jazykovedec († 1707)
* 8. september – John Locke, anglický filozof a lekár, všeobecne považovaný za jedného z najvplyvnejších osvietenských mysliteľov a známy ako „otec liberalizmu“ († 1704)
* 20. október – Christopher Wren, anglický barokový dizajnér, architekt a astronóm († 1723)
* 24. október – Anton van Leeuwenhoek, holandský obchodník a vedec († 1723)
* 31. október – Jan Vermeer, holandský maliar († 1675)
* 24. november – Baruch Spinoza, holandský filozof († 1677)
* 28. november – Jean-Baptiste Lully, francúzsky hudobný skladateľ talianskeho pôvodu († 1687)

## Úmrtia

* 31. január – Joost Bürgi, švajčiarsky výrobca hodiniek, matematik a astronóm (\* 1552)
* 4. marec – Peter Časár, uhorský vojak, vodca povstania (\* asi 1600)
* 16. november – Gustáv II. Adolf, švédsky kráľ (\* 1594)
* 29. november – Fridrich V., vojvoda a kurfirst falcký, vodca Protestantskej únie a (vzdoro) kráľ český (\* 1596)
* 8. december – Philippe van Lansberge, flámsky astronóm (\* 1561)
# 1573

|  |
| --- |
| **Roky:** 1568 1569 1570 1571 1572 – **1573** – 1574 1575 1576 1577 1578 |
| **Desaťročia:** 60. roky – **70. roky 16. storočia** – 80. roky |
| **Storočia:** 15. storočie – **16. storočie** – 17. storočie |
| **Slovensko:**
1568
1569
1570
1571
1572 –
**1573** –
1574
1575
1576
1577
1578

---

**Rok 1573 v oblastiach:Kultúra*
Hudba –
Umenie –
Veda |
|

---

**Zoznam vládcov:**
Predstavitelia štátov –
Vedúce osobnosti |

## Udalosti

* 16. február – uhorský kráľ Maximilián I. Habsburský vydal banský poriadok platný pre celé Uhorsko
* kráľ Maximilián I. Habsburský vydal lesný poriadok pre stredoslovenské banské mestá a ich okolie
* začiatok výstavby pevnosti Nové Zámky
* v Bazileji vyšlo dielo Juraja Henischa s názvom *Príručka medicíny*

## Narodenia

* 10. január – Simon Marius, nemecký astronóm († 1624)
* 16. august – Anna Habsburská, poľská a švédska kráľovná ako prvá manželka Žigmunda III. Vasu († 1598)

## Úmrtia

* 14. február – Ján Silván, slovenský básnik (\* 1493)
* 7. júl – Giacomo Barozzi da Vignola, taliansky architekt, teoretik a pisateľ traktátov (\* 1507)
# Ciudad Bolívar

Historické centrum Ciudad Bolívaru
**Ciudad Bolívar** je hlavné mesto venezuelského štátu Bolívar. Rozkladá sa na ploche 591 km² a žije tu 350 691 obyvateľov.

Mesto bolo založené v roku 1764 pod názvom *Angostura* ako sídlo revolučnej vlády. Mesto sa nachádza pri rieke Orinoko a slúži ako prístav a obchodné centrum (medzi hlavné produkty patria: zlato, železná ruda, dobytok, a i.). Tiež je považované za historické centrum, ktoré je dobre uchovávané s katedrálou a ďalšími koloniálnymi budovami.

## Galéria

* Bolívarska katedrála
* Námestie *La Plaza Bolivar*
* Rieka Orinoko v blízkosti mesta
* Typická bolívarska ulička
* Jeden z prístavov v Ciudad Bolívar
* Most Angostura Bridge cez rieku Orinoko
* Múzeum moderného umenia Jesúsa Sota
* Miestne letisko Josého Tomása de Heresa
* Socha Simóna Bolívara

## Iné projekty

Commons* Commons ponúka multimediálne súbory na tému **Ciudad Bolívar**

## Externé odkazy

* Oficiálna stránka[nefunkčný odkaz]
# 1787

|  |
| --- |
| **Roky:** 1782 1783 1784 1785 1786 – **1787** – 1788 1789 1790 1791 1792 |
| **Desaťročia:** 70. roky – **80. roky 18. storočia** – 90. roky |
| **Storočia:** 17. storočie – **18. storočie** – 19. storočie |
| **Slovensko:**
1782
1783
1784
1785
1786 –
**1787** –
1788
1789
1790
1791
1792

---

**Rok 1787 v oblastiach:Kultúra*
Hudba –
Umenie –
Literatúra
*Iné oblasti*
Veda

---

**Zoznam vládcov:**
Predstavitelia štátov –
Vedúce osobnosti |

## Udalosti

* 17. september – bola vo Philadelphii prijatá Ústava Spojených štátov
* 7. december – Delaware ratifikoval ústavu a stal sa prvým štátom USA
* 12. december – Pensylvánia sa stala druhým štátom USA
* 18. december – New Jersey sa stal tretím štátom USA
* ustanovenie bernolákovčiny ako celonárodného spisovného jazyka na základe kultúrnej západoslovenčiny

## Narodenia

* 6. marec – Joseph von Fraunhofer, nemecký optik, fyzik a astronóm (astrofyzik) († 1826)
* 1. máj – Juan Felipe Ibarra, argentínsky politik († 1851)
* 7. november – Vuk Stefanović Karadžić, srbský jazykovedec († 1864)
* 14. december – Mária Ludovika Modenská, tretia manželka rakúskeho cisára Františka I. († 1816)
* 18. december – Jan Evangelista Purkyně, najvýznamnejší český fyziológ († 1869)

## Úmrtia

* 13. február – Ruđer Josip Bošković, chorvátsky matematik, fyzik, astronóm a filozof (\* 1711)
* 4. jún – Hugolín Gavlovič, slovenský kňaz a spisovateľ (\* 1712)
* 15. november – Christoph Willibald Gluck, nemecký hudobný skladateľ a reformátor opery (\* 1714)
# Bán

O iných významoch výrazu *Bán* pozri *Bán (rozlišovacia stránka)*.
**Bán** je titul rôznych regionálnych správcov či vládcov v okolí južnej Karpatskej kotliny v minulosti. Územie pod jeho vládou sa nazývalo v Uhorsku a Valašsku banát, na slovanských územiach a v 20. storočí v Juhoslávii bánovina. Slovo pochádza buď zo slovanského „pán“ alebo je pôvodne avarským výrazom.

## Regionálny vládca Chorvátska

Názov bán je známy už od zhruba 9. storočia chorvátskeho kráľovstva a vzťahoval sa na hlavných predstaviteľov kráľovskej moci v jednotlivých oblastiach štátu.

## Miestodržiteľ uhorského kráľa v Chorvátsku a okolí; predseda chorvátskej vlády

Po začlenení Chorvátska pod uhorskú korunu roku 1102 pripadol titul bán miestodržiteľovi uhorského kráľa, čím sa vyjadrovalo osobitné postavenie krajiny v rámci Uhorska. Roku 1225 vznikli formálne dva banáty - Chorvátsko-Dalmácia a Slavónsko-, ale v 14./15. storočí boli znova spojené. Po dobytí veľkých území Osmanskou ríšou začiatkom 16. storočia sa právomoci bána zmenšili.

Rozsah právomocí chorvátskeho bána sa v priebehu histórie menil. Pôvodne bol takmer neobmedzeným predstaviteľom štátnej moci v krajine a zodpovedný iba kráľovi, ktorý ho mohol vymenovať aj odvolať. Riadil správu krajiny, súdnictvo, cirkevné záležitosti, vyrubovanie daní a bol aj hlavným veliteľom chorvátskeho vojska. V roku 1685 obmedzil chorvátsky snem jeho absolutistické postavenie ustanovením šesťčlenného zboru (tzv. Bánska konferencia), ako poradného a kontrolného orgánu bána aj snemu.Neskôr podriadil uhorský snem v Bratislave bána Uhorskej miestodržiteľskej rade a za vlády Márie Terézie sa značne znížila jeho právomoc ako hlavného veliteľa ako aj jeho kompetencia vo vyrubovaní daní. V r.1849 bolo Chorvátsko-Slavónsko a Dalmácia vyhlásené za osobitnú korunnú dŕžavu a bán plnil úlohu miestodržiteľa podriadeného priamo Viedni. Po maďarsko-chorvátskom vyrovnaní (1868) plnil bán až do roku 1918 úlohu predsedu chorvátskej vlády.

## Miestodržiteľ uhorského kráľa v iných oblastiach

Titul bán niesli aj miestodržitelia uhorského kráľa v Slavónsku (pozri hore), Dalmácii, v Bosne (12. stor. - (?)16. stor.), Mačve, ako aj v Olténsku (čiže Dolnom Valašsku) a Severíne (13. storočia - (?)16. stor.).

## Regionálny správca bánoviny

V rokoch 1929 - 1941 sa titul napokon vzťahoval na regionálnych správcov juhoslovanských administratívnych jednotiek zvaných bánovina.
# Search for Extra-Terrestrial Intelligence

**Search for Extra-Terrestrial Intelligence** (skratka **SETI**, po slovensky *hľadanie mimozemskej inteligencie/inteligentného života*) je názov projektu, ktorý sa zaoberá hľadaním života na iných planétach. Ako primárna metóda hľadania sa používa *„odpočúvanie“* oblohy na širokom spektre rádiových vĺn a analýza týchto signálov. V začiatkoch bol projekt dotovaný vládou Spojených štátov, no v súčasnosti je financovaný zo súkromných zdrojov.

## História

Ešte v marci roku 1955 priniesol časopis *Scientific American* popis skenovania prirodzených rádiových signálov z kozmu použitím rádioteleskou s parabolickým reflektorom. Jeho konštrukcia sa začala stavať o dva roky neskôr, stavbu inicializovala štátna univerzita v Ohiu. Teleskop bol dokončený v roku 1963, nesie názov *Veľké ucho* (Big Ear) a neskôr bol zapojený do projektu SETI.

Duchovným otcom SETI je Frank Drake, ktorý v roku 1960 použil 25metrový rádioteleskop, nachádzajúci sa vo Green Bank v Západnej Virgínii na preskúmanie rádiových vĺn hviezd Tau Ceti a Epsilon Eridani. V Green Bank sa v roku 1961 konala prvá konferencia o SETI. Veľkým propagátorom hľadania bol aj astronóm Carl Sagan.

V roku 1974 bola pomocou rádioteleskopu o priemere 305 metrov v Arecibe vyslaná symbolická správa do guľovej hviezdokopy M13 v súhvezdí Herkules, obsahujúca základné informácie o Slnečnej sústave.

## Kritériá na prisúdenie detegovaného signálu extraterestriálnemu inteligentnému pôvodu

* Hlavnou charakteristikou na rozlíšenie signálov pochádzajúcich z vysielačov od prírodných procesov je ich spektrálna šírka, t. j. ako veľa pásma zaberajú vo frekvenčnom spektre. Výskuminici predpokladajú že akýkoľvek signál so šírkou pásma pod 300 Hz by mal byť umelo vytvorený. Výskumný program SETI sa teda sústreďuje na takéto úzkopásmové signály.
* Zachytený signál musí byť odlíšený od potencionálne podobných interferujúcich signálov pochádzajúcich z lokálneho terestriálneho vysielania alebo od komunikačných či iných umelých družíc na obežnej dráhe Zeme. Na to slúži metóda frekvenčného posunu signálu zachyteného minimálne na dvoch vzdialených družicových anténach. Vyhodnotením frekvenčného posunu sa vylučujú lokálne vysielané signály.
* Ďalšie požadované charakteristiky zahŕňajú vyhodnotenie polarizácie signálu a prítomnosť kódovanej informácie.

## SETI@home

V roku 1999 bol začatý program SETI@home, ktorý pomocou distribuovaného výpočtového projektu analyzuje dáta pochádzajúce z rádioteleskopu v Arecibe.

|  |  |
| --- | --- |
|  | Astronomický portál |
# Katherine Moennigová

| Katherine Moennigová |
| --- |
|  |
| **Celé meno** | Katherine Sian Moennigová |
| **Narodenie** | 29.12.197729. december 1977 (48 rokov) Philadelphia, Pensylvánia, USA |
| **Roky pôsobenia** | 1999 - súč. |
|

|  |  |
| --- | --- |
|  |  Filmový portál  Divadelný portál  Biografický portál |

 |

**Katherine Sian Moennigová** (angl. Katherine Sian Moennig; \* 29. december 1977, Philadelphia, Pensylvánia, USA) je americká herečka.

## Filmografia

### Film

* 2009 *Everybody's Fine*
* 2008 *Remorse*
* 2006 *Art School Confidential*
* 2004 *Invitation to a Suicide*
* 2001 *The Shipping News*
* 2001 *Love the Hard Way*
* 2001 *Slo-Mo*
* 2000 *The Ice People*

### Televízia

* 2008 *CSI: Miami*
* 2004 - 2008 *The L Word*
* 2003 *Law & Order: Special Victims Unit*
* 2001 *Law & Order*
* 2000 *Young Americans* TVS

## Externé odkazy

* Katherine Moennig v Internet Movie Database (po anglicky)
# James McAvoy

| James McAvoy |
| --- |
|  |
| **Celé meno** | James Andrew McAvoy |
| **Narodenie** | 21.4.197921. apríl 1979 (47 rokov) Glasgow, Škótsko |
| **Povolanie** | herec |
| **Roky pôsobenia** | 1995 – súčasnosť |
| **Manžel** | Anne Marie Duff (2006 - r. 2016) |
| **Deti** | 1 |
|

|  |  |
| --- | --- |
|  |  Filmový portál  Divadelný portál  Britský portál  Biografický portál |

 |

**James McAvoy** (\* 21. apríl 1979, Glasgow, Škótsko) je škótsky herec. V roku 2006 sa stal prvým držiteľom ceny BAFTA v kategórii Vychádzajúca hviezda. V roku 2008 bol nominovaný na cenu Zlatý glóbus, v kategórii Najlepší herec v dramatickom filme.

## Životopis

McAvoy je synom zdravotnej sestry, ktorá pôsobila na psychiatrií a staviteľa. Bol vychovaný ako katolík. Jeho rodičia sa rozviedli keď mal 11 rokov. Kvôli zlému zdravotnému stavu jeho matky, vyrastal McAvoy spoločne s jeho mladšou sestrou u starých rodičov. Od detstva nebol v kontakte so svojím otcom.

## Kariéra

Jeho prvý film bol *The Near Room* z roku 1995. V roku 2001 si zahral v menej úspešnom filme *Swimming Pool - Der Tod feiert mit*, v ktorom hral po boku hercov ako Isla Fisher, Kristen Miller či John Hopkins.

V roku 2003 sa pripojil k hereckému obsadeniu seriálu *Children of Dune*, ktorý mal tri epizódy. V roku 2005 hral vo filmovej adaptácií letopisov Narnie, kde stvárnil postavu fauna Tumnusa, ktorého uväzní ľadová kráľovná (Tilda Swintonová). O rok neskôr, odcestoval do Ugandy, kde hral vo filme *The Last King of Scotland*. V rovnakom roku hral tiež v romantickej komédií *Penelope*, po boku herečky Christiny Ricciovej.

Neskôr hral tiež vo filmoch ako *Wanted* (2008), The Conspirator (2010), *Filth* (2011) a v roku 2013 hral po boku Jessicy Chastainovej v trojdielnom filme The Disappearance of Eleanor Rigby: Her, Him, Them.

V roku 2016 prijal postavu Kevina Crumba, vo filme *Split*, ktorý je trpí disociatívnou poruchou identity a uniesol tri dievčatá. Film vyšiel v roku 2017. Rolu Crumba si zopakoval aj v pokračovaní filmu, s názvom *Glass*, ktorý vyšiel v roku 2019. V rovnakom roku hral tiež vo filme *It: Chapter Two* a rolu prijal pretože je veľkým fanúšikom Stephena Kinga.

Venuje sa tiež dabingu, napríklad jeho hlas môžeme počuť v originálne animovanej rozprávky *Gnomeo and Juliet* (2008).

## Súkromný život

Počas natáčania seriálu *Shameless*, sa McAvoy spoznal s herečkou Anne-Marie Duff, s ktorou začali počas natáčania chodiť. Svoj vzťah spečatili 11. novembra 2006. Majú spolu syna menom Brendan (\* 2010). V máji 2016 sa pár rozviedol.

## Iné projekty

Commons* Commons ponúka multimediálne súbory na tému **James McAvoy**

## Externé odkazy

* James McAvoy v Internet Movie Database (po anglicky)
* James McAvoy v Česko-Slovenskej filmovej databáze

## Zdroj

*Tento článok je čiastočný alebo úplný preklad článku James McAvoy na anglickej Wikipédii.*
# Technokratizmus

**Technokratizmus** (gr. *τεχνοκρατία* „vláda techniky“) je myšlienkový smer, podľa ktorého zaujíma technika vyššie postavenie ako
ekonomika, v súlade s čím je potrebné alebo oprávnené, aby vládu mala v rukách technická inteligencia, aby spoločnosť viedli technici a vedci (technokracia).

## Pozri aj

* meritokracia

## Externé odkazy

* FILIT – zdroj, z ktorého pôvodne čerpal tento článok.
# Systém (kybernetika)

**Systém** (z lat. *system* - spojiť, skombinovať) je účelovo definovaný celok komponentov, medzi ktorými existujú určité vzťahy, a ktoré sledujú nejaký cieľ. Systémová analýza sa zaoberá systémami vytvorenými ľuďmi, ktoré sa skladajú zo vstupov, procesov a výstupov.

Systém sa skladá z *atribútov* (veličiny ktoré charakterizujú určitý prvok systému), *udalosťami* (zmena atribútu alebo zmena konfigurácie systému - napríklad komponenty) a *časových množín* (hodnoty vzťahujúce sa k určitému okamihu). Menší samostatný systém, ktorý je súčasťou väčšieho systému nazývame subsytém.

## Hranica a okolie

Hranica systému vymedzuje samotný systém alebo oddeľuje viac systémov. *Logická hranica* je pomyselnou hranicou a vymedzuje podsystémy v rámci systému, avšak *okolie systému* je už „viditeľnou“ hranicou. Prvky vnútri hranice ovplyvňujú chovanie systému.

## Rozdelenie systémov

* zatvorené - otvorené; podľa toho, či nastáva interakcia s okolím
* deterministické - stochastické; jednoznačné alebo štatistické chovanie,
* statické - dynamické; lineárne alebo diferenciálne (systém si pamätá vnútorný stav),
* spojité - diskrétne; podľa časových udalostí (prípadne tiež kombinované).

* Všeobecne na tvrdé a mäkké. **Tvrdé systémy** sú spojované s jedným špecifickým (štruktúrovaným) problémom, naopak v **mäkkých systémoch** vystupuje celý rad faktorov, sú všeobecnejšie.

## Systém v teórii riadenia

V systémoch môže nastať spätná väzba, keď výstupná veličina spätne ovplyvňuje vstupnú veličinu, a teda aj samotný systém. Každý systém má teda tendenciu byť *nestabilný*, a preto môže niekedy pomôcť implementácia tzv. regulátorov. Je tu vidieť analógiu s logickými obvodmi. Existujú štúdie, ktoré poskytujú matematický aparát pre popis systémov (deferenciálny, fourierov a pod.).

## Pozri aj

* Teória systémov
* Informačný systém
* Počítačový systém
* Ekosystém
* Teória chaosu
# Drač (mesto)

|  |
| --- |
| Drač (Durrës) |
| mesto |
|  |
| Krajina |  Albánsko |
| Kraj | Drač |
|  |
| Nadmorská výška | 5 m n. m. |
| Súradnice | ﻿ / ﻿ |
|  |
| Rozloha | 338,3 km² (33 830 ha) |
|  |
| Obyvateľstvo | 201 110 (*2015*) |
| Hustota | 594,47 obyv./km² |
|  |
| Založenie | 7. stor pred Kr. |
| Primátor | Vangjush Dako |
|  |
| Časové pásmo | CET |
|  - letný čas | CEST |
| PSČ | 2001-2009 |
|  |
|

 Poloha mesta v rámci Albánska
 |
|  Interaktívna mapa mesta
 |
|  |
| **Wikimedia Commons:**  Durrës |
| **Webová stránka:**  www.durres.gov.al |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Drač** (po albánsky *Durrës* /durəs/ alebo *Durrësi* /durəsi/; po grécky: Δυρράχιον - *Dyrrhachion*, Επίδαμνος -*Epidamnos*; po taliansky *Durazzo*; po francúzsky *Duras*; po srbsky *Драч*/*Drač*) je najstaršie a druhé najväčšie mesto Albánska, významný námorný prístav. Podľa oficiálnych údajov má viac ako 200 000 obyvateľov (2015).

## Poloha

Leží na pobreží Jadranského mora pri severnom okraji Dračskej zátoky, asi 30 km západne od Tirany.

## Dejiny

Drač založili pod menom *Epidamnos* grécki osadníci z Korintu a Korfu roku 627 pred Kr. Od roku 229 pred Kr. patril Rimanom, ktorí ho volali *Dyrrhachium* (gréc. *Dyrrhachion*) a vybudovali stadiaľ strategický dôležitú cestu Via Egnatia do Solúna, neskôr predĺženú až do Konštantínopolu. Pri Dyrrhachiu sa 10. júla 48 pred Kr. odohrala bitka, v ktorej sa Gaius Iulius Caesar neúspešne pokúsil poraziť Pompeiovo vojsko. Po dlhom období byzantského panstva sa Drača roku 1081 nakrátko zmocnili Normani zo Sicílie, neskôr mesto do roku 1501 ovládali Benátčania a do vzniku nezávislého Albánska roku 1912 bolo súčasťou Osmanskej ríše.

V rokoch 1913 až 1920 bol Drač hlavným mestom Albánska. Významnej modernizácie sa mesto dočkalo po ničivom zemetrasení roku 1926 a hlavne po druhej svetovej vojne. Prvá albánska železnica, spájajúca Drač od roku 1949 s Tiranou a neskôr s Elbasanom, prispela k ďalšiemu priemyslovému rozvoju. Od roku 2000 je v prevádzke diaľnica z Drača do Tirany.

## Súčasnosť

Lodné linky spojujú mesto s Bari, Brindisi, Anconou a ďalšími talianskymi prístavmi. Drač je najdôležitejším osobným aj nákladným prístavom Albánska a tiež turisticky vyhľadávaným prímorským letoviskom.

## Partnerské mestá

* Bari, Taliansko
* Istanbul, Turecko
* Priština, Srbsko

## Referencie

## Iné projekty

Commons* Commons ponúka multimediálne súbory na tému **Drač (mesto)**

## Externé odkazy

* Oficiálna stránka